SAN FERNANDO CITY, LA UNION - Nagsagaba iti pannakadundunor iti naduma-duma a paset ti bagi dagiti dua a driver kalpasan a nagdinnungpar iti minaneho da a traysikel ken motorsiklo iti kawatiwatan ti kalsada a sakop ti Barangay Darigayos, Luna, La Union.
Nabigbig dagiti biktima nga isuda Reynaldo Lauriaga, 45-anyos, addaan ti asawa, nagmaneho ti tricycle with plate # 8732 ken Michael Joy Coloma, 22-anyos, nagmaneho ti motorsiklo nga addaan ti plate #4448, ken agpada a residente ti nasao a lugar.
Maibasar iti report, agtur-turong iti abagatan a direksyon iti motorsiklo idi kellaat a nagsikko iti sar-sarunwen na a traysikel, a puon metten ti panagdinnungpar dagitoy.
Kas resulta, nagsagaba ti pannakadun-dunor iti dua a driver ket naiturong dagitoy iti kaasetgan nga ospital.
Naglak-am met ti pannakadadael iti dua a behikulo iti di pay ammo a pakabuklan a kantidad.
ilo_Latn ilo_Latn ilo_Latn ilo_Latn ilo_Latn